Source: https://www.epi.sk/zz/1980-95
Timestamp: 2020-02-25 02:15:03+00:00
Document Index: 10397778

Matched Legal Cases: ['§ 1', '§ 2', '§ 86', '§ 86', '§ 43', '§ 44', '§ 44', '§ 42', '§ 42', '§ 43', '§ 44', '§ 44', '§ 41', '§ 41', '§ 86', '§ 2']

95/1980 Zb. Vyhláška Federálneho ministerstva národnej obrany, ktorou sa vyhlasuje Rozkaz prezidenta Českosloven... | Aktuálne znenie
Hľadaj v 95/1980 ×
95/1980 Zb.
Vyhláška č. 95/1980 Zb.Vyhláška Federálneho ministerstva národnej obrany, ktorou sa vyhlasuje Rozkaz prezidenta Československej socialistickej republiky z 15. júla 1980 na vykonanie zákona č. 39/1980 Zb. o vysokých školách na vojenských vysokých školách
Čiastka 24/1980
Platnosť od 08.08.1980 do31.08.1983
Účinnosť od 01.09.1980 do31.08.1983
Zrušený 87/1983 Zb.
§ 1 - Vojenské vysoké školy a fakulty
§ 2 - Študijné odbory a dĺžka štúdia
Aktuálne znenie 01.09.1980 - 31.08.1983
Federálneho ministerstva národnej obrany
zo 16. júla 1980,
ktorou sa vyhlasuje Rozkaz prezidenta Československej socialistickej republiky z 15. júla 1980 na vykonanie zákona č. 39/1980 Zb. o vysokých školách na vojenských vysokých školách
Federálne ministerstvo národnej obrany vyhlasuje Rozkaz prezidenta Československej socialistickej republiky z 15. júla 1980 na vykonanie § 86 písm. a) a b) zákona č. 39/1980 Zb. o vysokých školách na vojenských vysokých školách.
Vojenské vysoké školy sú neoddeliteľnou súčasťou československej výchovno-vzdelávacej sústavy a najvyšším stupňom vojenskej školskej sústavy. Plnia významné úlohy pri budovaní Československej ľudovej armády a pri zvyšovaní jej bojovej a politickej pripravenosti.
Náročné úlohy budovania rozvinutej socialistickej spoločnosti a zabezpečovania jej obrany kladú zvýšené nároky na pripravenosť vojenských kádrov a tým aj na činnosť vojenských vysokých škôl.
Úlohou vojenských vysokých škôl je najmä
a) v súlade s vojenskou politikou Komunistickej strany Československa, vlasteneckým a internacionálnym poslaním Československej ľudovej armády vo zväzku armád Varšavskej zmluvy, s cieľmi komunistickej výchovy a s najnovšími poznatkami vedy, vojenstva a techniky pripravovať politicky a odborne vzdelaných, ideovo pevných a morálne vyspelých absolventov na zastávanie náročných funkcií v Československej ľudovej armáde,
b) rozvíjať výchovno-vzdelávaciu prácu, vedeckú, výskumnú a vývojovú činnosť a tak sa podieľať na rozvoji vedy a techniky podľa potrieb Československej ľudovej armády.
Vojenské vysoké školy a fakulty
Podľa § 86 písm. a) zákona č. 39/1980 Zb. o vysokých školách (ďalej len „zákon“) sa ustanovuje:
(1) Vojenskými vysokými školami univerzitného smeru sú:
a) Vojenská politická akadémia Klementa Gottwalda v Bratislave s fakultami:
- vojensko-politickou fakultou postgraduálnej prípravy,
- vojensko-politickou fakultou vysokoškolskej prípravy.
Absolventi končia štúdium podľa § 43 zákona vykonaním štátnej záverečnej skúšky. V nadväznosti na skončené štúdium môžu vykonať štátnu rigoróznu skúšku. Po vykonaní štátnej rigoróznej skúšky im vysoká škola priznáva podľa § 44 ods. 2 písm. f) zákona titul „doktor sociálno-politických vied“ (v skratke „RSDr.“). Vysoká škola môže priznať titul aj podľa § 44 ods. 3 zákona bez vykonania štátnej rigoróznej skúšky.
b) Vojenský lekársky výskumný a doškoľovací ústav Jana Evangelistu Purkyně v Hradci Králové.
Absolventi študijných odborov všeobecné lekárstvo a stomatológia končia štúdium podľa § 42 ods. 1 zákona vykonaním štátnej rigoróznej skúšky. Vysoká škola im priznáva podľa § 42 ods. 2 zákona titul „doktor medicíny“ (v skratke „MUDr.").
Absolventi študijného odboru všeobecná farmácia končia štúdium podľa § 43 zákona vykonaním štátnej záverečnej skúšky. V nadväznosti na skončené štúdium môžu vykonať štátnu rigoróznu skúšku. Po vykonaní štátnej rigoróznej skúšky im vysoká škola priznáva podľa § 44 ods. 2 písm. e) zákona titul „doktor farmácie" (v skratke „PharmDr.“). Vysoká škola môže priznať titul aj podľa § 44 ods. 3 zákona bez vykonania štátnej rigoróznej skúšky.
(2) Vojenskými školami technického smeru sú:
a) Vojenská akadémia Antonína Zápotockého v Brne s fakultami:
- fakultou vševojskovou, druhov vojsk a služieb postgraduálnej prípravy,
- vojensko-inžinierskou fakultou,
- zahraničnou fakultou.
Fakulta vševojsková, druhov vojsk a služieb postgraduálnej prípravy poskytuje v organizátorsko-ekonomických študijných odboroch postgraduálne vzdelanie aj ekonomického smeru.
b) Vysoká vojenská škola pozemného vojska trojnásobného hrdinu ČSSR a hrdinu ZSSR armádneho generála Ludvíka Svobodu vo Vyškove na Morave s fakultami:
- vševojskovou fakultou,
- fakultou druhov vojsk.
c) Vysoká vojenská letecká škola Slovenského národného povstania v Košiciach s fakultami:
- veliteľsko-inžinierskou fakultou,
- vojensko-inžinierskou fakultou.
d) Vysoká vojenská technická škola Československo-sovietskeho priateľstva v Liptovskom Mikuláši s fakultami:
- fakultou protilietadlovej techniky protivzdušnej obrany štátu,
- fakultou rádiolokácie a automatizovaných systémov velenia,
- fakultou protivzdušnej obrany pozemného vojska,
- spojovacou fakultou.
e) Vojenská fakulta Vysokej školy dopravy a spojov v Žiline.
(3) Vojenská vysoká škola ekonomického smeru je:
Vysoká vojenská škola tylového a technického zabezpečenia hrdinu ČSSR Jana Švermu v Žiline.
(4) Absolventi vojenských vysokých škôl technického a ekonomického smeru končia štúdium podľa § 41 ods. 1 zákona vykonaním štátnej záverečnej skúšky. Vysoké školy im priznávajú podľa § 41 ods. 2 zákona titul „inžinier“ (v skratke „Ing.“).
Študijné odbory a dĺžka štúdia
Podľa § 86 písm. b) zákona sa v prílohe ustanovujú študijné odbory a dĺžka riadneho štúdia pre jednotlivé študijné odbory na vojenských vysokých školách.
1. vyhláška ministra národnej obrany č. 90/1966 Zb., ktorou sa uverejňuje výpis z rozkazu prezidenta republiky na vykonanie zákona č. 19/1966 Zb. o vysokých školách na úseku vojenských vysokých škôl,
2. vyhláška Federálneho ministerstva národnej obrany č. 16/1973 Zb. o zmenách v organizácii vojenských vysokých škôl,
3. vyhláška Federálneho ministerstva národnej obrany č. 133/1979 Zb. o zmenách v organizácii vojenských vysokých škôl,
4. rozkaz ministra národnej obrany č. 16 z 12. septembra 1966 na zabezpečenie Rozkazu prezidenta republiky z 9. septembra 1966 „Ustanovenia na vykonanie zákona č. 19/1966 Zb. o vysokých školách na úseku vojenských vysokých škôl“, registrovaný v čiastke 39/1966 Zb.,
5. smernice Ministerstva národnej obrany pre rigorózne skúšky na Vojenskej politickej akadémii Klementa Gottwalda (rigorózny poriadok), registrované v čiastke 26/1967 Zb.,
6. smernice Ministerstva národnej obrany pre priznávanie titulov absolventom Vojenskej politickej akadémie Klementa Gottwalda, ktorí ukončili štúdium pred účinnosťou zákona č. 19/1966 Zb. o vysokých školách a Rozkazu prezidenta republiky č. 15/1966, registrované v čiastke 26/1967 Zb.,
7. oznámenie Ministerstva školstva a kultúry a Ministerstva národnej obrany o vojenských vysokých školách, čiastka 38/1961 Ú. l.
Táto vyhláška nadobúda účinnosť 1. septembrom 1980.
generálplukovník Ing. Rusov v. r.
Príloha § 2 vyhlášky č. 95/1980 Zb.
Sústava študijných odborov a dĺžka riadneho štúdia na vojenských vysokých školách
Číselný znak1) HLAVNÁ SKUPINA
Odbor štúdia Dĺžka riadneho štúdia (v rokoch) Štúdium na vojenských vysokých školách (fakultách) smer
štúdium denné štúdium popri zamestnaní
2, 3 TECHNICKÉ VEDY A NÁUKY
VOJENSKO-INŽINIERSKE ODBORY2)
VOJENSKÉ PRIEMYSELNÉ ODBORY3)
23 Strojárstvo a ostatná kovovýroba
23-51-8 Ženijný strojový 5 6 technický
23-53-8 Tankový a automobilový3) 5 6 technický
23-54-8 Výzbrojno-technický3) 5 6 technický
23-55-8 Letecký strojový3) 5 6 technický
26-52-8 Rádiolokácia 5 6 technický
26-53-8 Vojenská spojovacia technika 5 6 technický
26-54-8 Letecký elektrotechnický3) 5 6 technický
26-56-8 Automatizácia velenia - elektronické počítače 5 6 technický
26-57-8 Inžinierska služba protiletadlovej techniky 5 6 technický
26-58-8 Výzbrojno-elektrotechnický3) 5 6 technický
26-59-8 Automatizované systémy velenia 5 6 technický
28 Technická chémia
28-41-8 Vojenská chémia 4 5 technický
36-36-8 Geodézia a kartografia 5 6 technický
36-38-8 Vojenské stavby 5 6 technický
37-31-8 Stavba a obnova železníc 5 6 technický
37-32-8 Stavba a obnova cestnej siete 5 6 technický
37-33-8 Vojenská doprava 5 6 technický
39 Špeciálne technické odbory
39-60-8 Vojenská poveternostná služba 5 6 technický
5 LEKÁRSKE A FARMACEUTICKÉ VEDY A NÁUKY
51-17-8 Stomatológia 5 - univerzitný
51-41-8 Všeobecné lekárstvo 6 - univerzitný
51-15-8 Všeobecná farmácia 4 5 univerzitný
6, 7 SPOLOČENSKÉ VEDY, NÁUKY A SLUŽBY
62-60-8 Ekonomika armády 4 5 ekonomický
87-11-8 Vojensko-politický 4 5 univerzitný
75-01-8 Vojensko-pedagogický 4 5 univerzitný
9 VOJENSKÉ VEDY
VELITEĽSKO-INŽINIERSKE ODBORY
91-30-8 Motostrelecký 4 5 technický
91-31-8 Tankový 4 5 technický
91-33-8 Prieskumný 4 5 technický
91-35-8 Raketového vojska a delostrelectva 4 5 technický
91-36-8 Vojska PVO pozemného vojska 4 5 technický
91-37-8 Ženijný 4 5 technický
91-39-3 Spojovací 4 5 technický
91-43-8 Vojska PVO štátu 4 5 technický
91-47-8 Letecký 4 5 technický
91-49-8 Letecký pilotský 4 5 technický
91-57-8 Rádiotechnický 4 5 technický
ODBORY POSTGRADUÁLNEHO ŠTÚDIA
96-01-8 Veliteľsko-štábny 3 - technický
97-60-8 Inžiniersko-štábny 2 - technický
98-70-8 Organizátorsko-ekonomický 2 - ekonomický
Špecializácia vševojskové tylo 3 - ekonomický
1) Vyhláška Federálneho štatistického úradu č. 129/1971 Zb. o zavedení a využívaní jednotnej klasifikácie zamestnaní a jednotnej klasifikácie študijných a učebných odborov.
2) Dĺžka štúdia vo vojensko-inžinierskych odboroch je určená pre štúdium absolventov civilných stredných škôl, vojenských gymnázií, jednoročných maturitných kurzov a absolventov vojenských stredných odborných škôl bez praxe. U absolventov ročných a dvojročných dôstojníckych škôl a vojenských stredných odborných škôl s praxou je vo všetkých uvedených odboroch dĺžka denného štúdia 4 roky, dĺžka štúdia popri zamestnaní 5 rokov.
3) V uvedených vojenských priemyselných študijných odboroch sa môžu pripravovať aj poslucháči pre potreby závodov so špeciálnou výrobou.